Document ID: 32003R1432

Ir-Regolament tal-Kummissjoni (KE) Nru 1432/2003
tal-11 ta’ Awissu 2003
li jistabbilixxi r-regoli ddettaljati sabiex jiġi applikat ir-Regolament tal-Kunsill (KE) Nru 2200/96 li jirrigwarda l-kondizzjonijiet għall-għarfien ta’ l-organizzzzjonijiet tal-produtturi u l-għarfien preliminari tal-gruppi tal-produtturi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 2003 dwar l-organizzazzjoni komuni tas-suq fil-frott u l-ħxejjex ta’ l-ikel [1], kif l-aħħar emendat bir-Regolament (KE) Nru 47/2003 [2], u b’mod partikolari l-Artikolu 11(2)(a) u l-Artikolu 48 tiegħu,
Billi:
(1) Fid-dawl ta’ l-esperjenza miksuba f’dawn l-aħħar snin, qiegħed jinsab meħtieġ li jiġu emendati d-dispożizzjonijiet tar-Regolament tal-Kummissjoni (KE) Nru 412/97 tat-3 ta’ Marzu 1997 li jistabbilixxi r-regoli ddettaljati sabiex jiġi applikat ir-Regolament tal-Kunsill (KE) Nru 2200/96 rigward il-għarfien ta’ l-organizzazzjonijiet tal-produtturi [3], kif l-aħħar emendat bir-Rgolamenti tal-Kummissjoni (KE) Nru 43/2003 [4] u Nru 478/97 ta’ l-14 ta’ Marzu 1997 li jistabbilixxi r-regoli ddettaljati sabiex jiġi applikat ir-Regolament (KE) Nru 2200/96 rigward il-għarfien preliminari ta’ l-organizzazzjonijiet tal-produtturi [5] kif emendat bir-Regolament tal-Kummissjoni (KE) Nru 243/1999 [6].
(2) Fl-interess taċ-ċarezza u r-razzjonalità, id-dispożizzjonijiet tar-regolament ta’ hawn fuq u l-emendi tiegħu għandhom jiġu kkonċentrati f’regolament waħdieni li joħdilhom posthom.
(3) Ir-Regolamenti tal-Kummissjoni (KE) Nru 4122/97 u (KE) Nru 478/97 għandhom għalhekk jitħassru.
(4) L-Artikolu 11(1)(a) u (3) tar-Regolament (KE) Nru 2200/96 jagħmel dispożizzjoni għal tipi differenti ta’ organizzazzjonijiet tal-produtturi. L-organizzazzjonijiet kollha tal-produtturi li għalihom tiġi ssottomessa applikazzjoni għall-għarfien għandhom, bħala regola ġenerali, jidħlu f’waħda mill-kategoriji stabbiliti. Għandha madankollu ssir dispożizzjoni sabiex tgħin li organizzazzjoni tal-produtturi tiġi magħrufa għal uħud mill-kategoriji tal-prodott, għal wieħed jew numru minn dawn il-kategoriji.
(5) Jeħtieġ li jiġi stabbilit numru minimu ta’ membri u volum minimu ta’ produzzjoni li tista’ titqiegħed fis-suq. l-Istati Membri għandhom għalhekk ikunu permessi li jistabbilixxu kondizzjonijiet minimi iktar strinġenti minn dawk ipprovvduti b’dan ir-Regolament.
(6) Sabiex jgħin li jinkisbu l-għanijiet ta’ l-organizzazzjoni komuni tas-swieq u jiġi żgurat illi l-organizzazzjoniet tal-produtturi jwettqu xogħolhom f’manjiera attiva u sostenibbli, għandu jkun hemm l-aqwa stabbiltà ġewwa l-organizzazzjonijiet tal-produtturi. Is-sħubija ta’ organizzazzjoni tal-produtturi għandha għalhekk tkun għal perjodu minimu taż-żmien, b’mod partikolari rigward l-obbligu li jkollu x’jaqsam ma’ programm operattiv kif riferit fl-Artikolu 15 tar-Regolament (KE) Nru 2200/96. Għandu jitħalla għall-Istati Membri li jistabbilixxu l-perjodi taż-żmien u d-dati ta’ l-avviżi li fuqhom trid tidħol f’effett ir-riżenja mis-sħubija.
(7) Organizzazzjoni tal-produtturi tista’ ma tkunx kapaċi tiżgura direttament f’manjiera effiċjenti li jsiru l-attivitajiet kollha tagħha. l-Istati Membri għandhom ikunu awtorizzati li jistabbilixu r-regoli approprjati.
(8) L-attivitajiet ewliena u essenzali ta’ organizzazzjoni tal-produtturi għandhom ikollhom x’jaqsmu mal-produzzjoni tal-membri tagħha. Madankollu, l-organizzazzjonijiet tal-produtturi għandhom jitħallew jidħlu għal attivitajiet oħra, sewwa jekk ta’ natura kummerċjali u sewwa jekk le, f’ċerti limiti. Għandha tiġi inkoraġġita l-kooperazzjoni bejn l-organizzazzjonijiet tal-produtturi billi jippermettu t-tqegħid fis-suq tal-frott u l-ħxejjex ta’ l-ikel mixtrija esklussivament minn oganizzazzjoni oħra magħrufa ta’ produtturi li jridu jitħallew barra mill-kalkoli kemm għall-għanijiet ta’ l-attività prinċipali u għal attivitajiet oħra.
(9) L-organizzazzjonijiet tal-produtturi jista’ jkollhom ishma f’sussidjarji li jgħinu li jżidu l-valur miżjud tal-produzzjoni tal-membri tagħhom. Fl-każ fil-kwistjoni, għandhom jiġu ffissati regoli sabiex jiġi kkalkolat il-valur tal-produzzjoni mqiegħda fis-suq.
(10) Minħabba n-natura tal-prodotti, il-produzzjoni tagħhom u l-marketing tagħhom, l-azjendi tal-membri ta’ organizzazzjoni tal-produtturi jistgħu kunu lokati fi Stati Membri oħra għajr dak li fih l-organizzazzjoni tal-produtturi jkollha l-uffiċċju ewlieni tagħha.
(11) Sabiex tiġi promossa l-konċentrazzjoni tal-provvista fil-Komunità, għandhom jiġu stabbiliti l-funzjonijiet ta’ l-assoċjazzjonijiet ta’ l-organizzazzjonijiet tal-produtturi u l-kriterji minimi tal-għarfien tagħhom, flimkien ma’ ċerti regoli meta dawn l-asoċjazzjonijiet ikunu ta’ natura transnazzjonali.
(12) Sabiex tiġi ffaċilitata l-konċentrazzjoni tal-provvista, għandha tiġi inkoraġġita l-inkorporazzjoni ta’ l-organizzazzjonijiet eżistenti tal-produtturi sabiex jiffurmaw oħrajn ġodda u sabiex jiġu stabbiliti r-regoli għall-programmi operattivi ta’ l-organizzazzjonijiet li jirriżultaw mill-inkorporazzjonijiet.
(13) Filwaqt li jinżamm fil-għoli r-rispett għall-prinċipji li bihom trid tiġi ffurmata organizzazzjoni tal-produtturi fuq l-inizjattiva personali tal-produtturi u skrutinizzata mill-produtturi, għandu jitħalla għall-Istati Membri li jistabbilixxu l-kondizzjonijiet li bihom persuni naturali jew legali oħra jiġu aċċettati bħala membri ta’ organizzazzjoni tal-produtturi.
(14) Sabiex jiġi żgurat illi l-organizzazzjonijiet tal-produtturi jirrappreżentaw b’mod ġenwin numru minimu ta’ produtturi, l-Istati Membri għandhom jieħdu passi sabiex jiżguraw illi minoranza tal-membri li jistgħu jgħoddu għal-massa tal-produzzjoni f’organizzazzjoni tal-produtturi ma jiddominawx mingħajr mistħoqq il-ġestjoni u l-ħidma tagħha.
(15) L-Artikolu 14 tar-Regolament (KE) Nru 2200/96 jipprovdi l-possibbiltà ta’ perjodu transitorju taż-żmien tal-konoximent preliminari sabiex jgħin lill-gruppi l-ġodda tal-produtturi jew lil dawk li ma jkunux ġew magħrufa skond ir-Regolament (KE) Nru 2200/96 li jissodisfaw il-kondizzjonijiet għar-rigħarfien stabbiliti fl-Artikolu 11 tar-Regolament (KE) Nru 2200/96. B’riżultat ta’ dan, sabiex jitqiesu ċ-ċirkostanzi differenti tal-produzzjoni u tal-marketing fl-Istati Membri varji, dawn ta’ l-aħħar għandhom jistabbilixxu ċerti kondizzjonijiet sabiex jiġi konċess il-għarfien preliminari lill-gruppi tal-produtturi li jissottomettu pjan għall-għarfien.
(16) Sabiex jiġi promoss li jiġu stabbiliti organizzazzjonijiet stabbli tal-produtturi kapaċi li jagħmlu kontribuzzjoni dejjiema għall-kisba tal-għanijiet ta’ l-organizzazzjoni tas-suq komuni, għandu jingħata għarfien peliminari lill-organizzazzjonijiet tal-produtturi li jistgħu juru l-kapaċità tagħhom li jissodisfaw il-ħtiġiet kollha ta’ l-Artikolu 11 tar-Regolament (KE) Nru 2200/96 f’limitu speċifikat taż-żmien.
(17) Sabiex jgħin lill-gruppi tal-produtturi li jissottomettu pjan tal-għarfien skond l-Artikolu 14 tar-Regolament (KE) Nru 2200/96, għandu jiġi stabbilit it-tagħrif li l-gruppi tal-produtturi jridu jipprovdu fil-pjan.
(18) Sabiex jgħinu lill-gruppi tal-produtturi jissodisfaw aħjar il-kondizzjonijiet tal-għarfien, jeħtieġ li jiġu awtorizzati bidliet fil-pjan tal-għarfien. Għal dan il-fini, għandha tintgħmel dispożizzjoni għal kull wieħed mill-Istati Membri li tgħinhom jitolbu lill-organizzazzjoni tal-produtturi li tieħu azzjoni korrettva sabiex jiżuraw li l-pjan jiġi implimentat.
(19) Il-grupp tal-produtturi jista’ jissodisfa l-kondizzjonijiet sabbiliti fl-Artikolu 11 tar-Regolament (KE) Nru 2200/96 qabel ma jitlesta l-pjan tal-għarfien. Għandha ssir dispożizzjoni li tippermetti lil dawn l-organizzazzjonijiet jissottomettu l-applikazzjoniet tagħhom għall-għarfien skond dan ir-Regolament. Bil-għan tal-konsistenza, il-konċessjoni ta’ dan il-għarfien ta’ organizzazzjoni tal-produtturi trid turi t-tmiem tal-pjan tagħha għall-għarfien.
(20) Sabiex jagħtu lill-gruppi tal-produtturi konċessi r-riknoxximent preliminari li jimplimentaw programm operattiv skond ir-Regolament tal-Kummissjoni (KE) Nru 1433/2003 tal-11 ta’ Awissu 2003 li jistabbilixxi r-regoli ddettaljati sabiex jiġi applikat ir-Regolament tal-Kunsill (KE) Nru 2200/96 rigward il-programmi operattivi, fondi operattivi u għajnuna finanzjarja Komunitarja [7] hekk kif jiġi konċess il-għarfien għandu jkun possibbli li dawn l-organizzazzjonijiet jisottomettu abbozz tal-programm operattiv meta jissottomettu l-applikazzjoni tagħhom għall-għarfien.
(21) Sabiex tiġi żgurata l-ħidma soda ta’ l-organizzazzjoni tas-suq, l-Istati Membri għandhom iżommu lill-Kummissjoni mgħarrfa regolarment dwar is-sitwzzjoni fejn jirrigwarda l-konċessjoni ta’ rigħarfien preliminari.
(22) Sabiex tintgħamel iktar effiċjenti, teħtieġ li tiġi ċċarata s-sistema tal-kontrolli u tal-penali kif jeħtieġu l-konsegwenzi li jinħolqu minn deċiżjoni li jiġi rtirat ir-rigħarfien, jew in-nuqqas tar-riknoxximent, mill-organizzazzjoni tal-produtturi.
(23) Id-dispożizzjonijiet tar-Regolament tal-Kummissjoni (KE) Nru 412/97 fejn jidħlu n-numru minimu tal-membri u l-volum minimu tal-produzzjoni mqiegħda fis-suq għandhom jissoktaw japplikaw sal-31 ta’ Diċembru 2003 hekk li jħallu lill-Istati Membri jistabbilixxu dispożizzjonijiet ġodda.
(24) Il-miżuri provvduti f’dan ir-Regolament huma skond l-opinjoni tal-Kumitat tal-Ġestjoni tal-Frott Frisk u l-Ħxejjex ta’ l-Ikel,
ADOTTAT DAN IR-REGOLAMENT:
Il-KAPITOLU I DISPOSIZZJONIJIET ĠENERALI
Artikolu 1
Skop
Dan ir-Regolament jistabbilixxi r-regoli ddettaljati sabiex jiġi applikat ir-Regolament (KE) Nru 2200/96 li jirrigwarda l-kondizzjonijiet għall-għarfien ta’ l-organizzazzjonijiet tal-produtturi u l-għarfien preliminari tal-gruppi tal-produtturi riferiti fl-Artikoli 11 u 14 ta’ dan ir-Regolament.
Artikolu 2
Id-definizzjonijiet
Għall-għanijiet ta’ dan ir-Regolment:
(a) "produttur" ifisser kull persuna naturali jew legali li hija membru ta’ organizzazzjoni tal-produtturi u tikkunsinnalha produzzjoni għat-tqegħid fis-suq skond ir-Regolament (KE) Nru 2200/96;
(b) "il-valur tal-produzzjoni mqiegħda fis-suq" ifisser il-valur tal-produzzjoni mqiegħda fis-suq kif iddefinit fl-Artikolu 3 tar-Regolament (KE) Nru 1433/2003;
(ċ) "il-valur tal-produzzjoni li tista’ titqiegħed fis-suq" ifisser il-valur tal-produzzjoni mqiegħda fis-suq;
(d) "grupp ta’ podutturi" ifisser l-organizzazzjonijiet kollha li jkunu ddepożitaw applikazzjoni u ġew konċessi rigħarfien preliminari skond l-Artikolu 14 tar-Regolament (KE) Nru 2200/96;
(e) "sussidjarja" tfisser kumpanija li fiha organizzazzjoni tal-produtturi jew assoċjazzjoni tagħhom jew iktar ikunu ħadu ishma u li tgħin li żżid il-valur miżjud tal-produzzjoni tal-membri tagħhom;
(f) "assoċjazzjonijiet ta’ l-organizzazzjonijiet tal-produtturi" ifissru l-assoċjazzonijiet riferiti fl-Artikolu 16(3) tar-Regolament (KE) Nru 2200/96;
(g) "organizzazzjoni transnazzjonali tal-produtturi" tfisser kull organizzazzjoni fejn mill-inqas waħda mill-azjendi tal-produtturi tkun lokata fi Stat Membru ieħor għajr fejn l-organizzazzjoni jkollha l-uffiċċju ewlieni tagħha;
(h) Assocjazzjoni transnazzjonali ta' organizzazzjonijiet produtturi' ifisser kull assocjazzjoni ta' organizzazzjonijiet produtturi fejn ta' l-inqas wahda mill-organizzazzjonijiet assocjati tinsab fi Stat Membru li ma jkunx fejn l-assocjazzjoni ghandha l-ufficcju ewlieni.
Il-KAPITOLU II L-ORGANIZZAZZJONIJIET TAL-PRODUTTURI
Artikolu 3
Il-Kategoriji ta’ l-organizzazzjoniet tal-produtturi
1. L-organizzazzjonijiet tal-produtturi jistgħu jiġu magħrufa, fuq it-talba tagħhom, skond kategorija jew iktar tal-prodotti riferiti fl-Artikolu 11(1)(a) minn (ii) sa (vii) tar-Regolament (KE) Nru 2200/96.
Rigward il-kategorija tal-prodotti riferiti fl-Artikolu 11(1)(a)(i) tar-Regolament (KE) Nru 2200/96, għarfien individwali biss huwa possibbli.
2. L-Istati Membri għandhom jisabbilixxu l-proċeduri għall-għarfien individwali jew multiplu tal-produtturi skond l-Artikolu 11 tar-Regolament (KE) Nru 2200/96.
Artikolu 4
Id-daqs minimu ta’ l-organizzazzjoniet tal-produtturi
1. In-numru minimu tal-membri riferit fl-Artikolu 11(2)(a) tar-Regolament (KE) Nru 2200/96 huwa hawnhekk iffissat għal ħames produtturi skond il-kategorija.
Il-volum minimu tal-produzzjoni li tista’ titqiegħed fis-suq riferit fl-Artikolu 11(2)(a) tar-Regolament (KE) Nru 2200/96 huwa hawnhekk iffissat għal EUR 100000.
2. L-Istati Membri jistgħu jiffissaw numru minimu ta’ produtturi u volumi minimi tal-produzzjoni li tista’ titqiegħed fis-suq ikbar minn dawk stabbiliti fil-paragrafu 1.
Għandhom jgħarrfu lill-Kummissjoni b’dan minnufih.
3. Meta organizzazzjoni tal-produtturi tkun magħmula fl-intier tagħha jew f’parti minnha minn membri li huma nfushom organizzazonijiet b’personalità legali magħmula minn produtturi, in-numru minimu tal-produtturi riferit fl-ewwel inċiż ta’ l-ewwel paragrafu għandu jiġi kkalkolat fuq il-bażi tan-numru tal-produtturi assoċjat ma’ kull waħda mill-organizzazzjonijiet b’personalità legali.
Artikolu 5
It-tul minimu taż-żmien tas-sħubija.
1. Il-perjodu minimu taż-żmien tas-sħubija ta’ poduttur ma għandux ikun inqas minn sena. Madankollu, meta jkun ġie ssottomess programm operattiv skond ir-Regolament (KE) Nru 2200/96, l-ebda membru ma jista’ jirrinunzja għall-obbligi tiegħu skond dan il-programm meta jkun għadu għaddej, għajr jekk l-organizzazzjoni tal-produtturi tagħti l-approvazzjoni tagħha.
L-Istati Membri jistgħu jiffissaw perjodi itwal taż-żmien għat-tul minimu tas-sħubija pprovvdut fil-paragrafu ta’ qabel.
2. Riżenja mis-sħubija għandha tiġi nnotifikata lill-organizzazzjoni bil-miktub. L-Istati Membri għandhom jistabbilixxu l-perjodi taż-żmien ta’ l-avviż, li ma għandux jaqbeż is-sitt xhur, u d-dati li fihom riżenja għandha tidħol fl-effett.
Artikolu 6
L-Istrutturi u l-ativitjiet ta’ l-oranizzazzjonijiet tal-produtturi
1. L-Istati Membri għandhom jissodisfaw lilhom infushom illi l-organizzazzjonijiet tal-produtturi jkollhom għad-dispożizzjoni tagħhom il-personal, l-infrasteuttura u t-tagħmir meħtieġa għalbiex jiksbu l-għanijiet stabbiliti fl-Artikolu 11 tar-Regolament (KE) Nru 2200/96 u għandhom jiżguraw il-funzjonament essenzali tagħhom, b’mod partikolari:
- li jkunu jafu l-produzzjoni tal-membri tagħhom,
- li jagħżlu, jaħżnu u jippakkjaw il-produzzjoni tal-membri tagħhom,
- il-ġestjoni kummerċjali u ta’ l-estimi finanzjarji,
- żamma ċċentralizzata tal-kotba tal-kontijiet u sistema ta’ fatturi.
2. L-Istati Membri għandhom jistabbilixxu l-kondizzjonijit li fuqhom oraganizzazzjoni tal-produtturi tista’ tafda f’idejn partijiet terzi t-twettiq tal-kompiti ddikjarati fl-Artikolu 11 tar-Regolament (KE) Nru 2200/96.
Artikolu 7
L-attività ewliena ta’ l-organizazzonijiet tal-produtturi
1. L-attività ewliena ta’ organizzazzjoni tal-produtturi għandu jkollha x’taqsam mal-marketing tal-prodotti tal-membri tagħha li għalihom tkun ikkonoxuta.
2. Il-valur tal-produzzjoni mqiegħda fis-suq ta’ organizzazzjoni tal-produturi ma għandux ikun inqas mill-valur ta’ l-attivitajiet l-oħra tagħha.
"Attivitajiet oħra" għandha tfisser il-bejgħ tal-prodotti inklużi fil-kategorija jew il-kategoriji tar-rigħarfien li ma jiġux mill-membri tagħha stess.
3. L-attivitajiet li ġejjin għandhom jiġu esklużi kemm mill-kalkolu ta’ l-attività ewlenija u kemm minn dak ta’ attivitjiet oħra:
(a) il-marketing tal-frott u l-ħxejjex ta’ l-ikel li ma jappartjenux għall-kategorija jew il-katergoriji tal-għarfien.
(b) il-marketing tal-frott u l-ħxejjex ta’ l-ikel, sewwa jekk ikollhom x’jaqmu mal-kategorija tal-għarfien u sewwa jekk le, mixtrija minn organizzazzjoni oħra tal-produtturi magħrufa skond ir-Regolament (KE) Nru 200/96,
(ċ) l-attiitajiet li għandhom x’jaqsmu mal-produzzjoni ta’ prodotti agrikoli oħra u l-pakkeġġjar tagħhom, inkluż il-proċessar,
(a) il-provvista tas-servizzi,
(e) l-attivitajiet mhux tal-biedja ta’ l-organizzazzjonijiet tal-produtturi.
Artikolu 8
Is-sussidjarji ta’ l-organizzazzjonijiet tal-produtturi
Il-valur tal-produzzjoni li tista’ itqiegħed fis-suq jista’ jiġi kkalkolat fl-istadju li qabel kien sussidjarju tal-produzzjoni sakemm l-organizzazzjoni ta’ produtturi jew l-asoċjazzonijiet tagħhom jipposjiedu 90 % tal-kapital.
Artikolu 9
L-asoċjazzjonijiet ta’ l-organizzazzjoniet tal-produtturi
1. L-Istati Membri għandhom jistabbilixxu l-proċeduri u l-kriterji għall-għarfien ta’ l-assoċjazzjonijiet ta’ l-oganizzazzjonijiet tal-produtturi skond l-Artikolu 11 tar-Regolament (KE) Nru 2200/96. Dawn l-assoċjazzjonijiet għandhom jiġu stabbiliti fuq l-inizjattiva u taħt is-sorveljanza ta’ l-organizzazzjonijiet tal-produtturi magħrufa skond dan ir-Regolament.
2. L-Istati Membri għandhom jistabbilixxu l-kondizzjonijiet li fuqhom l-assoċjazzjonijiet ta’ l-organizzazzjonijiet tal-produtturi jistgħu jwettqu fl-intier tagħhom jew f’parti minnhom il-kompiti tal-membri tagħhom deskritti fl-Artikolu 11 tar-Regolament (KE) Nru 200/96, u stabbiliti fl-Artikolu 6(1) ta’ dan ir-Regolament. Għandhom jieħdu l-miżuri kollha sabiex jevitaw kull abbuż ta’ pożizzjoni dominanti u kull ftehim lijabbli li jirrestinġi l-kompetizzjoni, għajr dawk ipprovvduti bir-Regolament (KE) Nru 2200/96.
3. Il-persuni legali li huma membri ta’ assoċjazzjoni magħrufa ta’ organizzazzjonijiet tal-produtturi li mhumiex organizzazzjonijiet magħrufa tal-produtturi skond ir-Regolament (KE) Nru 2200/96 ma jistgħux:
- jiġu kkunsidrati għall-kriterji tal-għarfien,
- jivvutaw dwar deċiżjonijiet li jkollhom x’jaqsmu mal-fondi operattivi,
- jibbenefikaw direttament mill-miżuri ffinanzjati mill-Komunità.
Artikolu 10
L-organizzazzjonijiet transnazzjonali tal-produtturi
1. L-uffiċċju ewlieni ta’ oganizzazzjoni transnazzjonali tal-produtturi jrid ikun stabbilit fl-Istat Membru fejn l-oganizzazzjoni jkollha azjendi sinifikanti jew numru sinifikanti ta’ membri u/jew tikseb livell importanti tal-produzzjoni mqiegħda fis-suq.
2. L-Istat Membru fejn ikun lokat l-uffiċċju ewlieni ta’ organizzazzjoni transnazzjonali tal-produtturi għandu jkun responsabbli minn dawn li ġejjin:
(a) il-għarfien ta’ l-organizzazzjoni tal-produtturi,
(b) l-approvazzjoni tal-pjan operattiv ta’ l-organizzazzjoni transnazzjonali tal-produtturi,
(ċ) li jistabbilixxi l-kollaborazzjoni amministrattiva meħtieġa ma’ l-Istat/i Membru/i li fih/om ikunu lokati l-membri rigward il-konformità mat-termini tal-għarfien u s-sistema tal-kontrolli u l-penali.
Artikolu 11
L-assoċjazzjoni transnazzjonali ta’ l-organizzazzjoniet tal-produtturi
1. L-uffiċċju ewlieni ta’ assoċjazzjoni transnazzjonli ta’ organizzazzjonijiet tal-produturi għandu jkun stabbilit fl-Istat Membru li fih din l-assoċjazzjoni jkollha numru sinifikanti ta’ organizzazzjonijiet membri u/jew in-numru ta’ l-organizzazzjonijiet jikseb livell importanti ta’ produzzjoni mqiegħda fis-suq.
2. L-Istat Membru fejn ikun lokat l-uffiċċju ewlieni ta’ assoċjazzjoni transnazzjonali ta’organizzazzjonijiet tal-produtturi għandu jkun responsabbli minn dawn li ġejjin:
(a) il-għarfien ta’ l-assoċjazzjoni,
(b) l-approvazzjoni, meta meħtieġa, tal-pjan operattiv ta’ l-assoċjazzjoni,
(ċ) li jistabbilixxi l-kollaborazzjoni amministrattiva meħtieġa mal-Istat/i Membru/i l-oħra li fih/om ikunu lokati l-organizzazzjonijiet assoċjati rigward il-konformità mat-termini tal-għarfien u s-sistema tal-kontrolli u l-penali.
Artikolu 12
L-inkorporazzjonijiet ta’ l-organizzazzjoniet tal-produtturi
1. Meta jkunu ġew inkorporati l-organizzazzjonijiet tal-produtturi li qabel kellhom programmi operattivi differenti, għandhom joperaw programmi b’mod parallel u separat sa l-1 ta Jannar tas-sena ta’ wara l-inkorporazzjoni. Dawn l-organizzazzjonijiet għandhom jitolbu l-inkorporazzjoni tal-programmi permezz ta’ bidla, skond id-dispożizzjonijiet ta’ l-Artikolu 14 tar-Regolamnt (KE) Nru 1433/2003.
2. Minkejja l-paragrafu 1, l-Istati Membri jistgħu jawtorizzaw lill-organizzazzonijiet tal-produtturi, għal raġunijiet issostanzjati kif mistħoqq, sabiex jimplimentaw programmi operattivi separati b’mod parallel sakemm jilħqu l-konklużjoni naturali tagħhom.
Artikolu 13
Il-membri mhux produtturi
1. L-Istati Membri jistgħu jistabbilixxu jekk u fuq liema kondizzjonijiet kull inividwu jew persuna legali li ma jkunux produtturi jistgħu jiġu aċċettati bħala membri ta’ organizzazzjoni tal-produtturi.
2. Meta jiffissaw il-kondizzonijiet riferiti fil-paragafu 1, l-Istati Membri għandhom jiżguraw, skond l-Artikolu 11(1)(a) u (d)(3) tar-Regolament (K) Nru 2200/96, illi
(a) jiġu rispettati r-regoli li bihom trid tiġi ffurmata organizzazzjoni tal-produtturi fuq l-inizjattiva tal-produtturi,
(b) ir-regoli ta’ l-assoċjazzjoni ta’ l-organizzazzjonijiet tal-produtturi għandu jkun fihom regoli li jgħinu lill-membri produtturi jiskrutinizzaw l-oganizzazzjoni tagħhom u d-deċiżjonijiet b’mod demokatiku.
3. Il-persuni naturali jew legali riferiti fil-paragrafu 1 ma jistgħux:
(a) jiġu kkunsidrati għall-kriterji tal-għarfien,
(b) jibbenefikaw direttament mill-miżuri ffinanzjati mill-Komunità.
L-Istati Membri jistgħu jirrestrinġu jew jipprojbixxu l-aċċess ta’ dawn l-individwi li jivvutaw rigward deċiżjonijiet li jkollhom x’jaqsmu mal-fondi operattivi, f’linja mal-kondizzjonjiet stabbiliti fil-paragafu 2.
Artikolu 14
Il-kontabbiltà demokratika ta’ l-organizzazzjoniet tal-produtturi
1. L-Istati Membri għandhom jieħdu dawk il-miżuri kif meħtieġ sabiex jiġu evitati kull abbuż ta’ poter jew influwenza minn membru jew iktar fuq il-ġestjoni u l-ħidma ta’ organizzazzjoni tal-produtturi.
2. L-ebda membru ta’ organizzazzjoni tal-produtturi ma jista’ jkollu iktar minn 20 % tad-drittijiet għall-voti. Madankollu, l-Istat Membru jista’ jżid dan il-perċentwal sa massimu ta’ 49 % fil-proporzjon tal-kontribuzzjoni tal-membri għall-valur tal-produzzjoni mqiegħda fis-suq ta’ l-organizzazzjoni tal-produtturi.
Il-KAPITOLU III IL-GRUPPI TAL-PRODUTTURI
Artikolu 15
Is-sottomissjoni tal-pjani tal-għarfien
1. Il-gruppi l-ġodda li jitolbu rigħarfien preliminmari skond l-Artikolu 14 tar-Regolament (KE) Nru 2200/96 għandhom jissottometu pjan tal-għarfien sabiex jiġi aċċettat mill-awtorità kompetenti ta’ l-Istat Membru li fih il-grupp tal-produtturi jkollu l-uffiċċju ewlieni tiegħu.
2. L-Istati Membri għandhom jiddefinixxu:
(a) il-kriterji minimi li l-gruppi tal-produtturi jridu jissodisfaw għalbiex ikunu kapaċi jissottomettu pjan tal-għarfien,
(b) ir-regoli għall-abbozzar, il-kontenut u l-implimentazzjoni tal-pjani tal-għarfien,
(ċ) il-proċeduri amministrattivi għall-approvazzjoni, il-monitoraġġ u t-twettiq tal-pjani tal-għarfien.
Artikolu 16
Il-kontenut tal-pjani tal-għarfien
Abbozz ta’ pjan tal-għarfien għandu mill-inqas ikopri dan li ġej:
(a) deskrizzjoni tas-sitwazzjoni tal-bidu, b’mod partikolari rigward in-numru tal-membri produtturi li tagħti d-dettalji kollha dwar il-membri, il-produzzjoni, il-marketing u l-infrastruttura;
(b) it-tul taż-żmien mistenni tal-pjan, li ma jistax jaqbeż il-ħames snin;
(ċ) il-miżuri li jridu jiġu implimentati sabiex jinkiseb il-għarfien.
Artikolu 17
L-approvazzjoni tal-pjani tal-għarfien
1. L-awtorità kompetenti nazzjonali għandha tiddeċiedi dwar l-abbozz tal-pjan tal-konoxxioment fi żmien tliet xhur minn meta tirċievi l-pjan akkumpanjat mid-dokumenti kollha ta’ appoġġ.
2. L-awtorità kompetenti nazzjonali għandha tivverifika bil-mezzi appoprjati kollha, inklużi spezzjonijiet fuq il-post,
(a) l-eżattezza tat-tagħrif ippovvdut fil-pjan tal-għarfien;
(b) il-konsistenza kummerċjali u l-kwalità teknika tal-pjan, is-sodezza ta’ l-estimi fil-pjan ta’ l-investiment, u l-pjanifikazzjoni ta’ l-implimentazzjoni tiegħu.
3. L-awtorità kompetenti nazzjonali għandha, kif approprjat:
(a) taċċetta l-pjan u tikkonċedi r-rigħarfien preliminari
(b) titlob bidliet għal pjan;
(ċ) tirrifjuta l-pjan.
L-aċċettazzjoni għandha tiġi konċessa biss, meta meħtieġ, jekk il-bidliet mitluba taħt il-punt (b) ikunu ġew inkorporati fil-pjan.
4. Għandha tinnotifika lill-grupp tal-produtturi bid-deċiżjoni tagħha.
5. L-Istat Membru għandu jibgħat lill-Kummisjoni, ix-xahar ta’ wara n-notifika ta’ l-aċċettazzjoni tal-pjan tal-għarfien lill-grupp tal-produtturi, il-partikolaritajiet dwar ta’ l-aħħar, id-data tar-rigħarfien peliminari u t-tul taż-żmien tal-pjan.
Artikolu 18
L-implimentazzjoni tal-pjani tal-għarfien
1. Il-pjan tal-għarfien għandu jiġi implimentat f’segmenti ta’ kull sena li jibdew mid-data ta’ l-aċċettazzjoni tiegħu mill-awtorità kompetenti tiegħu.
2. L-Istati Membri għandhom jiffissaw il-kondizzjonijit li fuqhom il-gruppi tal-produtturi jistgħu jitolbu bidliet għall-pjani matul l-implimentazzjoni tagħhom. Dawn it-talbiet għandhom ikunu akkumpanjati bid-dokumenti kollha meħtieġa ta’ appoġġ.
3. L-awtorità kompetenti nazzjonali għandha tiddeċiedi dwar il-pjani fi żmien tliet xhur minn meta tirċievi t-talba għal bidla, wara li tikkunsidra x-xiehda fornita. Meta ma tittieħed l-ebda deċiżjoni fuq talba għal bidla f’dan il-perjodu taż-żmien, it-talba għandha titqies li ma ntlaqgħetx.
4. Mhux iktar tard mir-raba’ xahar wara t-tmiem ta’ sena mill-pjan tal-għarfien, il-grupp tal-produtturi għandu jibgħat lill-awtorità kompetenti fl-Istat Membru kopja tal-karta tal-bilanċ għas-sena ta’ qabel.
Artikolu 19
It-twettiq tal-pjani tal-għarfien
1. Il-gruppi tal-produtturi li jimplimentaw pjan tal-għarfien jistgħu, f’kull ħin, jissottomettu applikazzjoni għall-għarfien taħt l-Artikolu 11 tar-Regolament (KE) Nru 2200/96 fuq il-kondizzjonijiet stabbiliti f’dan ir-Regolament.
2. Mid-data li fiha tiġi ddepożitata din l-applikazzjoni, il-grupp fil-kwistjoni jista’ jisottometti abbozz tal-programm operattiv fuq il-kondizzjonijiet stabbiliti fir-Regolament (KE) Nru 1433/2003.
Il-KAPITOLU IV IL-KONTROLLI U L-PENALI
Artikolu 20
Il-kontrolli
1. Fil-kuntest tal-kontrolli riferiti fl-Artikoli 12(1) u 14(5) tar-Regolament (KE) Nru 2200/96, l-Istati Membri għandhom jikkonduċu viżta fuq il-post ta’ l-organizzazzjonijiet ġodda kollha tal-produtturi jew tal-gruppi tal-produtturi qabel ma jiġu konċessi l-għarfien jew ir-rigħarfien preliminari.
2. L-Istati Membri għandhom jiċċekkjaw kampjun sinifikanti ta’ l-organizzazzjonijiet tal-produtturi u tal-gruppi tal-produtturi kull sena sabiex jimmonitorjaw it-tħaris tal-kriterji tal-għarfien jew tal-għarfien preliminari. Il-kampjun irid jikkorripondi ma’ mill-inqas 30 % ta’ l-organizzazzonijiet magħrufa tal-produtturi jew tal-gruppi magħrufa tal-produtturi konċessi l-għarfien preliminari.
3. L-organizzazzjonijiet kollha tal-produtturi u l-gruppi jridu jiġu ċċekkjati mill-inqas darba kull ħames snin.
4. L-Istati Membri għandhom jinnotifikaw lill-Kummissjoni bil-miżuri meħuda skond dan l-Artikolu.
Artikolu 21
Il-Penali
1. Meta kontroll imwettaq mill-awtoitajiet kompetenti ta’ l-Istati Membri skond l-Artikolu 20(2) jiżvela illi ma ġewx sodisdatti l-kondizzjonijiewt meħtieġa għall-għarfien ta’ organizzazzjoni tal-podutturi, l-awtorità msemmija għandha tieħu deċiżjoni temporanja f’perjodu taż-żmien li ma jaqbiżx xahar. Din id-deċiżjoni għandha tiġi nnotifikata minnufih lill-organizzazzjoni rilevanti tal-produtturi.
2. Organizzazzjoni magħrufa tal-produtturi li tkun aġixxiet in bona fede għandha żżomm għal kollox id-drittijiet li jiddevolvu mid-dritt tal-għarfien sal-mument li fih jiġi rtirat il-għarfien u, fil-każ ta’ l-iskemi tal-għajnuna riferiti fl-Artikoli 2 u 6a tar-Regolament tal-Kunsill (KE) Nru 2201/96 kif ukoll l-Artikolu 1 tar-Regolament tal-Kunsill (KE) Nru 2202/96, sat-tmiem tas-sena tas-suq korrenti.
Madankollu, fl-eventwalità illi organizzazzjoni tal-produtturi tonqos deliberatament jew b’negliġenza li tissodisfa l-obbligi tagħha, id-deċiżjoni li jiġi rtirat il-għarfien għandha tidħol f’effett mid-data li fiha ma jkunux baqgħu jitwettqu iktar il-kondizzjonijiet għall-għarfien.
3. L-awtorità kompetenti nazzjonali għandha tordna grupp tal-produtturi li jieħu azzjoni korrettiva jekk issib nuqqasijiet fl-implimentazzjoni tal-pjan li jista’ jikkomprometti t-twettiq tiegħu.
4. L-Istati Membri għandom jirkupraw mill-inqas 50 % tal-għajnuna mħallsa skond l-Artikolu 14 tar-Regolament tal-Kunsill (KE) Nru 2200/96 jekk l-implimentazzjoni tal-pjan tal-għarfien ma tirriżultax fil-għarfien, għajr jekk minħabba raġunijiet issostanzjati kif mistħoqq murija għas-sodisfazzjon ta’ l-Istat Membru.
L-ammonti rkuprati u l-imgħax fuqhom għandhom jitħallsu lill-aġenzija kompetenti tal-ħlas u mnaqqsa min-nefqa ffinanzjata mill-Fond Agrikolu Ewropew ta’ Gwida u Garanziji.
Il-KAPITOLU V IT-TĦASSIR U D-DISPOSIZZJONIJIET FINALI
Artikolu 22
Id-dispożizzjonijiet ta’ l-Istati Membri
L-Istati Membri għandhom jinnotifikaw lill-Kummissjoni bil-miżuri meħuda skond l-Artikoli 4, 6, 13, 14 u 15 ta’ dan ir-Regolament skond l-Artikolu 26 tar-Regolament (KE) Nru 1433/2003.
Artikolu 23
It-Tħassir
Ir-Regolamenti (KE) Nru 412/97, (KE) Nru 478/97 huma hawnhekk imħassra.
Ir-referenzi għar-Regolament imħassar għandhom jinftiehmu bħala referenza għal dan ir-Regolament.
Artikolu 24
Id-Dħul fis-seħħ
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Madankollu, id-dispożizzjonijiet ta’ l-ewwel inċiż ta’ l-Artikolu 2(1) tar-Regolament tal-Kummissjoni (KE) Nru 412/97 għandu jissokta fis-seħħ sa l-adozzjoni mill-Istati Membri tad-dispożizzjonijiet ta’ l-Artikolu 4(2) ta’ dan ir-Regolament, u l-iktar tard sal-31 ta’ Diċembru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ Awissu 2003.

Labels: 9
17
6